
Rinkos dalyviams					2026-07-13
Siuntimas CVP IS priemonėmis

DĖL RINKOS DALYVIŲ KONSULTACIJOS VYKDYMO

Siekiant kokybiškai ir tinkamai pasirengti numatomam vykdyti pirkimui ir pranešti apie pirkimo vykdytojo planus ir reikalavimus, kviečiame galimus nepriklausomus ekspertus, institucijas, potencialius rinkos dalyvius ar visuomenę (toliau - rinkos dalyvius) į pirkimo vykdytojo organizuojamą rinkos konsultaciją, kurios metu bus aptarti su pirkimu ir jo specifika susiję aktualūs klausimai:

	Konsultacijos pagrindas
	LR pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – PĮ) 39 str. 1 d. 1 p.
2017-06-19 VPT direktorius įsakymu „Dėl informacijos viešinimo centrinėje viešųjų pirkimų informacinėje sistemoje tvarkos aprašo patvirtinimo“ Nr. 1S-91 patvirtinto „Informacijos viešinimo centrinėje viešųjų pirkimų informacinėje sistemoje tvarkos aprašo“ V d.

	Konsultacijos objektas
	Numatomo vykdyti prekių pirkimo „Keleiviniai automobiliai lizingo būdu“ (BVPŽ kodas 34110000-1 keleiviniai automobiliai, papildomas BVPŽ kodas - 66114000-2, finansinio lizingo paslaugos), kuris bus vykdomas atviro konkurso būdu, techninė specifikacija

	Konsultacijos tikslas
	Informuoti rinkos dalyvius apie numatomą vykdyti pirkimą.
Galimų rinkos dalyvių, kurie yra suinteresuoti dalyvauti Pirkime, prašyti pateikti savo įžvalgas, siūlymus ir rekomendacijas dėl pridėto techninės specifikacijos projekto, pasiūlyti priemones ar kitus galimus sprendimo būdus siekiant efektyviai įvykdyti pirkimo procedūras bei sudaryti prekių pirkimo - pardavimo sutartį, leidžiančią pirkimo vykdytojui įsigyti reikalingų prekių, kur joms įsigyti skirtos lėšos būtų naudojamos kuo racionaliau

	Konsultacijos etapai, trukmė bei įžvalgų, siūlymų ir rekomendacijų pateikimo terminai
	Rinkos konsultacija bus vykdoma vienu etapu Centrinės viešųjų pirkimų informacinės sistemos (toliau - CVP IS) priemonėmis.
Siekiant konstruktyvios konsultacijos, rinkos dalyvių prašome savo įžvalgas, siūlymus ir rekomendacijas pateikti CVP IS susirašinėjimo priemonėmis iki 2026-07-16 imtinai.
Susitikimas su rinkos dalyviais šiame etape vykdomas nebus.

	Rinkos dalyvių informavimas
	Rinkos dalyvių pateiktos įžvalgos, siūlymai ir rekomendacijos nelaikytinos pasiūlymu ir bus naudojami tik rinkos tyrimo tikslais, siekiant kokybiškai ir tinkamai pasirengti būsimam pirkimui.



Pirkimo vykdytojo vardu
Aušra Škrabienė
_________

